مسٽر بين

200px|thumb|"مسٽر بين بيڪ ٽو اسڪول" جو هِڪُ منظر (سينُ)

**مسٽر بين** () اَڌُ ڪلاڪ جي چوڏهن قسطن تي ٻَڌل برطانوي ڪاميڊي ٽيليويزن ڪامڪس سلسليوار ڊرامي جو نالو آهي،جنهن ۾ مُکيا (مرڪزي) ڪردار روان ايٽڪنسن) نڀايو آهي. ڊرامي کي روان ايٽڪنسن، روبن ڊريسڪول، رچرڊ ڪرٽس ۽ بن ايلٽن لکيو آهي. مرڪزي ڪردار جي نالي سان نشر ٿيندڙ ان ڊرامي جي پهرئين قسط جنوري 1، 1990 تي نشر ڪئي وئي ۽ گڊ نائٽ مسٽر بين (Goodnight, Mr. Bean) جيڪا آڪٽوبر 21، 1995 تي نشر ٿي هئي انکانپوءِ آخري قسط ۽ پندرنهين قسط دي بيسٽ بٽس آف مسٽر بين ( "The Best Bits of Mr. Bean") جي نالو سان ڊسمبر 15، 1995  تي نشر ٿي هئي.

مسٽر بين ڊرامو هڪ اهڙي ماڻهوءَ جي صورت ۾ پيش ڪري ٿو، جنهن جو ذهن ٻالڪپڻ (ننڍڙي ٻار) وارو آهي ۽ اهو ڏيکاري ٿو تہ روزاني زندگيءَ جي معاملن کي حل ڪرڻ ۾ هو ڪهڙي ريت ڏُکيائين کي مُنهن ڏئي ٿو. ڊرامي پنج سال جي عرصي ۾ نہ رُڳو برطانوي ٽي وي شوقينن جي وڏي تعداد جو ڌيان چِڪايو پر ڪيترائي بين الاقوامي ايوارڊ پڻ حاصل ڪيا جِن ۾ Rose d'Or پڻ شامل آهي. ان سلسلي جي قسط "مسٽر بين سان پريشاني"  ("The Trouble with Mr. Bean") کي 18.74 ملين ناظرين ڏٺو. ڊرامو نہ رُڳو مشهور ٿيو، پر ان جي مرڪزي خيال تي ٻه فلمون ۽ هڪ ڪارٽون سيريز پڻ ٺاهي وئي.

اصل ۾ ان ڊرامي ۾ ايٽڪنسن جي تيار ڪيل هڪ ڪردار جو بنياد وڌو ويو، جڏهن هو آڪسفورڊ يونيورسٽي ۾ پنهنجي ماسٽرز ڊگري لاءِ تعليم پِرائي رهيو هيو، مسٽر بين تي ٻَڌل سيريز جو مرڪزي ڪردار، جيڪو ايٽڪنسن پاران "وڏي ماڻهوءَ جي جسم ۾ هڪ ٻار" قرار ڏنو هيو، ڇاڪاڻ تہ هو روزانو مختلف ڳنڀيرتائو (مسئلا) حل ڪندو آهي، جِن  ۾ ڪيترن ئي ڪمن ۽ عمل ۾ کيس رڪاوٽون سامهون اچن ٿيون. هي سيريز جسماني ڪاميڊي اداڪارن جهڙوڪ جيڪ تاٽي ۽ مُنڍائتي خاموش فلمن کان متاثر ٿي ڪري ٺاهي وئي آهي. هيءَ سيريز سموري دنيا جي 245 علائقن ۾ پڻ وِڪرو ٿي چُڪي آهي ۽ ان اينيميٽيڊ اسپن-آف ۽ ٿيٽر جي خصوصيت جي ڊگهائي (لينٿ) واري ٻن فلمن کي متاثر ڪيو آهي.  2012 لنڊن سمر اولمپڪس مهورتي (افتتاحي) تقريب ۾ پرفارمنس، ٽيليويزن اشتهارن ۽ ڪامڪ ريليف جي ڪيترن ئي خاڪن جي اداڪاري لاءِ مسٽر بين طور اٽڪنسن پنهنجي ڪردار جي نمائندگي ڪندي هڪ سرگرم ڪردار نڀايو آهي. ان شو جي تعريف کانسواءِ، سموري دنيا جي ڪيترن ئي علائق۾ ۾ شو جي گُهرج (ڊمانڊ) جو هڪ ٻيو ڪارَڻ هي پڻ آهي تہ ان شو ۾ ڏاڍو قابل فهم ڊائلاگ جو استعمال ڪيو ويو آهي، جنهن سان اهو انهن ماڻهن جي لاءِ ڏاڍو گهڻو  قابل رسائي ٿئي ٿو جيڪي انگريزي سفا گهٽ يا نہ ڄاڻيندا آهن. 

## مُنڍُ
مسٽر بين جو ڪردار ان مهل ٺاهيو ويو هيو، جڏهن راون ايٽڪنسن آڪسفورڊ يونيورسٽي جي دي ڪوئز ڪاليج ۾ اليڪٽريڪل انجينئرنگ ۾ ماسٽرز جي ڊگري حاصل ڪري رهيو هيو. 1980 جي ڏهاڪو جي شروع ۾ اِيڊنبرا فرنج (ايڊنبرگ فرنج) ۾ بين جي خاصيت وارو خاڪو ڏيکاريو ويو هيو. رابرٽ باڪس نالي ساڳئي طرح جو هڪ ڪردار، جيڪو اٽڪنسن پڻ نڀايو، 1979 ۾ آءِ ٽي وي سئٽڪام ڪينڊ لاٽر (ITV sitcom Canned Laughter) ۾ هڪ ئي ڀير پيش ڪيو ويو، جيڪو 1997 ۾ موشن پڪچر ۾ استعمال ٿيندڙ وهنواري پڻ شامل هيو.

## هوم ميڊيا
هي سلسلو ٿامز ٽيليويزن (ٽيمز ٽيليويزن) جي ڪيترن ئي وي ايڇ ايس رچنا (ترتيب) تي موجود هيو. برطانيا (ريجن 2) ۾، مسٽر بين جي قسطن کي يونيورسل پڪچرز يوڪي (Universal Pictures UK) طرفان هر سال جي بنياد تي 2004 کان جاري ڪيو هيو. پُوري ڪليڪشن هاڻي موجود آهي، جنهن ۾ ٻہ فيچر فلمون ۽ ٻِيا ايڪسٽراز پڻ شامل آهن. 1990 جي ڏهاڪي ۾ آمريڪا ۾ A&E هوم وڊيو جي وسيلي VHS تي قسطون جاري ڪيون ويون هيون.هي ريليزز (جاري ڪيل قسطون)  يگانيون آهن ڇو تہ انهن ۾ پهرئين ٽن قسطن جي اصل افتتاحي ڪريڊٽ هوندا آهن، جيئن تہ اصل ۾ ٽيليويزن تي نشر ٿيڻ وقت ڏيکاريو ويندو آهي. انکانسواء، ان ۾ وڌيڪ منظر آهن، جيڪي تجارتي-آزاد (ڪمرشل-فري) نشريات ڪرڻ جي لاءِ رن-ٽائم  وڌائيندا آهن، جيڪي پي بي ايس (PBS) جي درخواست تي ڪُجھ قسطن ۾ ايڊٽ ٿيل آهن. ڪينيڊا ۾، مسٽر. بين کي پوليگرام هوم ويڊيو جي ذريعي وي ايڇ ايس (VHS) تي جاري (رليز) ڪيو ويو. آمريڪا (ريجن 1) ۾، مڪمل سيريز 2003 کان A&E هوم وڊِيو تي " دي هول بين (The Whole Bean)" تحت موجود آهي. مسٽر بين نالي دستاويزي فلم برطانيا ۽ آمريڪا ڊي وي ڊي سيٽَن تي سنواريل آهن: ٽيلي ويژن تي نشر ٿيڻ تي هي اصل ۾ 52 منٽَ جي هُئي، تنهن هوندي، برطانيا ڊي وي ڊي (UK DVD) تي اها دستاويزي فلم 48 منٽ جڏهن تہ آمريڪي ڊي وي ڊي تي ڇَڙو (رُڳو) 40 منٽ جي آهي. سڀ کان اهم ڳالهہ هيءَ آهي تہ، يوڪي واري ورژن ۾، ڊگهو همراهہ (دي ٽال گاءِ The Tall Guy) جي تفصيل سان آگاهہ ڪندڙ حصي ۾ فلم منجهان هٽائيل مزاحيا ڪلپس موجود آهن. امريڪي ڊي وي ڊي ۾ برٽش ڊي وي ڊي وانگُر ئي ترميمون (سُڌارو) شامل آهن پَر بين جي سيٽَ تي برٽ رينالڊس جو تبصرو (ڪمينٽس)، جيف گولڊ بلم جو تبصرو، شو مسٽربين جا ڪُجھ ڪلپس ۽ ٻِيا انيڪ ڪلپس پڻ غائب ٿيل آهن. بين جي رليز ٿيڻ کان ڪُجھ دير اَڳُ ئي ريڪارڊ-وڪرو ڪندڙ يوڪي جي وڊيوز واپس کنيون (هٽايون) ويون، ۽ ڊي وي ڊي 2004 کانپوءِ هرسال (سالياني) جي بنيادن تي جاري ڪيون ويون.

آگسٽ 2009 ۾، سيريز جو هڪ باضابطا (آفيشل) يوٽيوب چينل آندو (لائونچ ڪيو)  ويو هيو، جنهن ۾ اصل سِڌوسنئون-ايڪشن (لائيو-ايڪشن) ۽ ساهه وجهندڙ (اينيميٽيڊ) سيريز ٻنهنين جو مواد شامل هُيو.

ان سيريز کي اُتر آمريڪا ۾ شائوٽ فيڪٽري طرفان ان جي 25 هين وَرسي جي مطابق 24 مارچ 2015 تي ڊي وي ڊي تي ٻيهَر-جاري (re-released) ڪيو هُيو. ان سيٽَ ۾ ڊجيٽل طور ٻيهَر ٺاهيل قسطن (2010 جي برطانوي ريليز وانگر)، مسٽر بين جي 40 منٽَ جي ڪهاڻي، واڌُو منظر (سينَ) تي جُڙيل آهي: "ترڪي جو وزن  (Turkey Weight)،" "آرمچير سيل (Armchair Sale)،" "مارچنگ (Marching)" ۽ "ماچيس سان راند کيڏڻ (Playing With Matches)"، " بس اسٽاپ "۽ " لائبريري" خاڪا، مسٽر بين جو هڪ ٽريلر: ايني ميٽڊ سيريز ۽" مسٽر بين جا بهترين بٽس (The Best Bits of Mr. Bean)"، هڪ 72 منٽ جي ڪِلپ شو شامل آهن.

### وي ايڇ ايس (VHS)

### ڊي وي ڊي(DVD)

 
;جُلدَ (واليمز)

## حوالا

## ٻاهِريان ڳنڍڻا

*
*
*
*Filming locations from ''Mr Bean''
*Mr Bean Guest Characters 

زمرو:اداڪار
زمرو:مسٽر بين
زمرو:برطانوي شخصيتون